recursal/SuperWikiNEXT-32B huggingface dataset:
Η Αρζάβα (πράσινο) περιγράφεται ως σημαντική δύναμη από τις Αιγυπτιακές επιγραφές, ενώ οι Χετταίοι (μπλε) αναφέρουν πως σχημάτιζε συμμαχία με τους Αχαιούς (μωβ).
Η **Αρζάβα** ήταν αρχαίο βασίλειο ή συνομοσπονδία κρατών στην δυτική Ανατολία κατά το δεύτερο μισό της 2ης χιλιετίας π.Χ. περ. από το 1400 έως 1200 π.Χ. Το κέντρο της Αρζάβας πιστεύεται πως ήταν ο Κάυστρος ποταμός και πρωτεύουσά της η Απάσα, η οποία συχνά ταυτίζεται με την ελληνική αποικία Έφεσο. Όταν οι Χετταίοι υπό τον Μουρσίλι Β' κατέκτησαν την Αρζάβα, αυτή διαιρέθηκε σε τρία υποτελή χεττιτικά κρατίδια. Το νοτιότερο κρατίδιο κατά μήκος του ποταμού Μαιάνδρου ονομάστηκε **Μίρα**, ενώ αργότερα θα μετονομαστεί σε Καρία, το βορειότερο κρατίδιο, η **Γη του Ποταμού Σεχά**, κατά μήκος του ποταμού Σεχά μετέπειτα θα γίνει γνωστό ως Λυδία και η ανατολική περιοχή θα λάβει το όνομα **Απάλλα**.

Η Αρζάβα διαδέχθηκε την Ασσούβα, μια συνομοσπονδία κρατών της δυτικής Ανατολίας που κατακτήθηκε από τους Χετταίους περ. το 1400 π.Χ. Στα ανατολικά γειτνίαζε με τα δυτικά σύνορα του Μεγάλου και Νέου Βασιλείου των Χετταίων. Από τα ανατολικά είχε στενή επαφή με το φύλο των *Αχιγιάβα* που αναφέρεται στις Χεττιτικές επιγραφές και ταυτίζεται με τους Αχαιούς της Μυκηναϊκής εποχής. Σε διάφορες περιόδους οι Αχαιοί και η Αρζάβα σχημάτιζαν συνασπισμό εναντίον των Χετταίων. Μετά την κατάκτηση και διαίρεση της Αρζάβας από τους Χετταίους, αυτή θα παραμείνει τμήμα του Χεττιτικού κράτους μέχρι την πτώση του κατά την Ύστερη Εποχή του Χαλκού.

Παραπομπές
----------

1. ↑  J. David Hawkins (1998). ‘Tarkasnawa King of Mira: Tarkendemos, Boğazköy Sealings, and Karabel.’ *Anatolian Studies* 48:1–31.
2. ↑  Kelder, 2003–2004: p. 65–66.
3. ↑  Kelder, 2003–2004: p. 66.
4. ↑  Kelder, 2003–2004: p. 54.
Ο **29834 Μαριακάλλας** (αγγλικά: *29834 Mariacallas*) είναι αστεροειδής της Οικογένειας της Κορωνίδος. Έλαβε το όνομά του από τη διάσημη υψίφωνο Μαρία Κάλλας.

Ανακάλυψη
---------

Ανακαλύφθηκε στις 17 Μαρτίου 1999 από το *OCA–DLR Asteroid Survey* (ODAS) μια συνεργασία μεταξύ του Γαλλικού Παρατηρητηρίου της Κυανής Ακτής (*Observatoire de la Côte d'Azur*, OCA) και του Γερμανικού Κέντρου Αεροδιαστημικής (*Deutsches Zentrum für Luft- und Raumfahrt,* DLR). Τα παρατηρησιακά δεδομένα λήφθηκαν από το Παρατηρητήριο CERGA στο Caussols της νοτιοανατολικής Γαλλίας.

Φυσικά χαρακτηριστικά
---------------------

Η μέση διάμετρος του αστεροειδούς Μαριακάλλας προσδιορίστηκε στα 5,2 χλμ. Ο φασματικός τύπος του είναι **S** (λιθώδης) και η λευκαύγειά του βρέθηκε ίση με 0,215. Ο αστεροειδής Μαριακάλλας ολοκληρώνει μια περιφορά γύρω από τον εαυτό του κάθε 4.092 ώρες.

Ονοματοδοσία
------------

Στο περιοδικό *Minor Planet Circulars* (M.P.C. 108697) του Κέντρου Ελασσόνων Πλανητών της ΔΑΕ, δόθηκε η εξής αιτιολόγηση για την επιλογή της κορυφαίας υψιφώνου Μαρίας Κάλλας για την ονομασία του συγκεκριμένου αστεροειδούς:

> *Η Σοφία Καικιλία Κάλος, επίσης γνωστή ως Μαρία Κάλλας (1923 –1977) ήταν Ελληνίδα σοπράνο. Ήταν και παραμένει η εμβληματική ντίβα, εκείνη με την οποία συγκρίνονται οι άλλες.* *(Sophia Cecelia Kalos, also known as Maria Callas (1923 –1977) was a Greek soprano. She was, and remains, the iconic diva, the one to which the others are compared).*
> 
>

Παραπομπές
----------

1. 1 2  Έκδοση του περιοδικού M.P.C. του Κέντρου Ελασσόνων Πλανητών στην οποία περιλαμβάνεται η επίσημη πράξη ονοματοδοσίας του 29834 Μαριακάλλας (1 Ιανουαρίου του 2018, M.P.C. 108697)
2. ↑  «IAU Minor Planet Center». *minorplanetcenter.net*. Ανακτήθηκε στις 23 Δεκεμβρίου 2021.
3. ↑  «Lowell Observatory astorbDB - AstInfo - Asteroid Mariacallas Orbital and Physical Properties». *asteroid.lowell.edu*. Ανακτήθηκε στις 23 Δεκεμβρίου 2021.
4. ↑  «Small-Body Database Lookup». *ssd.jpl.nasa.gov*. Ανακτήθηκε στις 23 Δεκεμβρίου 2021.
Η μοριακή δομή της καμφοράς
Η **καμφορά** είναι στερεά χημική ουσία, έντονα πτητική και εύφλεκτη, η οποία έχει πολύ έντονο άρωμα. Χρησιμοποιείται εδώ και αιώνες για αρωματικούς, θεραπευτικούς ή/και προστατευτικούς λόγους σε όλο τον κόσμο, κυρίως όμως στην Ασία.

Ιστορία
-------

Ιστορικά, το 1870 στις ΗΠΑ, ο εφευρέτης Τζον Ουέσλι Χάιατ και ο αδελφός του Isaiah ανέπτυξαν για πρώτη φορά το πλαστικό υλικό *Celluloid*, αντιδρώντας νιτροκυτταρίνη μαζί με καμφορά και αλκοόλη υπό υψηλή πίεση.

Φυσική προέλευση
----------------

Προέρχεται ως εκχύλισμα (αιθέριο έλαιο) από τα φύλλα και το ξύλωμα του Ασιατικού είδους που λέγεται καμφορά ή καμφορόδενδρο, με τη βοτανική ονομασία *Cinnamomum camphora*. Στην Ασία, θεωρείται μία μοναδικά εξαιρετική ουσία, που χρησιμοποιείται και για θρησκευτικούς λόγους σε τελετές και μυστήρια. Το δένδρο καμφορά απαντάται κυρίως στην Κίνα, την Ιαπωνία και την Ταϊβάν, καθώς και σε άλλες χώρες της ανατολικής Ασίας.

Από χημικής άποψης, η καμφορά ανήκει στα *τερπενοειδή* και έχει μοριακό τύπο C10H16O. Απαντάται και σε άλλα είδη και έχει τον ίδιο χημικό τύπο. Σήμερα, η καμφορά είναι δυνατόν να παραχθεί τεχνητά μέσω της συνθετικής χημείας, με βασική πρώτη ύλη το τερεβινθέλαιο (turpentine).

Χρήσεις
-------

Η καμφορά, ως αιθέριο έλαιο, αξιοποιείται τόσο ως άρωμα, όσο και ως φάρμακο σε πολλές περιπτώσεις, λ.χ. ως αναλγητικό, αντιβηχικό, αντιφλεγμονώδες ή ως μυοχαλαρωτικό. Είναι σημαντική ουσία για την τέχνη της αρωματοθεραπείας και η χρήση της πρέπει να γίνεται από επαγγελματίες. Πρόσθετα, αποτελεί μια πολύτιμη (φυσική) ύλη επίσης για τη μαγειρική και τη ζαχαροπλαστική. Έχει εντυπωσιακά υψηλή εντομοαπωθητική δράση.

Σήμερα, τα προϊόντα *Vicks* και *VapoRub*, για το κρύωμα, περιέχουν σημαντική ποσότητα καμφοράς. Η καμφορά μπορεί να προκαλέσει δηλητηρίαση στον ανθρώπινο οργανισμό. Απαιτείται ιδιαίτερη προσοχή στη χρήση της, αφού δύναται να επηρεάσει το κεντρικό νευρικό σύστημα του οργανισμού με αρνητικές συνέπειες.

Παραπομπές
----------

1. ↑
2. ↑
3. ↑
4. ↑
5. ↑
6. ↑
Ο **Ματιέ Νέλσον Στραζέλ** (Μπουρ-λα-Ρεν, 5 Αυγούστου 2002), είναι Γάλλος επαγγελματίας καλαθοσφαιριστής. Έχει ύψος 1,82 μ. και αγωνίζεται στη θέση του πλέι μέικερ για την Μονακό του Πρωταθλήματος Γαλλίας και της Ευρωλίγκα.

Πρώιμη ζωή και νεανική σταδιοδρομία
-----------------------------------

Στις 21 Φεβρουαρίου 2017, ο Στραζέλ υπέγραψε συμβόλαιο για να ενταχθεί στα τμήματα νεών της ΑΣΒΕΛ αφού ξεκίνησε την σταδιοδρομία του με τον τροφοδοτικό σύλλογό της, Μαρν-λα-Βαλέ. Την περίοδο 2017–18, μοίρασε χρόνο μεταξύ της ομάδας κάτω των 18 ετών του συλλόγου και με την Εσπουάρ Λυόν στο Πρωτάθλημα Ελπίδων, το γαλλικό πρωτάθλημα κάτω των 21 ετών, όπου έπαιζε ερχόμενος από τον πάγκο. Το 2018–19, έγινε κανονικός παίκτης των Εσπουάρ, έχοντας κατά μέσο όρο 14.5 πόντους, 4.7 ασίστ και 3.8 ριμπάουντ ανά αγώνα. Στις 6 Μαΐου 2019, ο Στραζέλ σημείωσε 44 πόντους για την ΑΣΒΕΛ Κάτω των 18 σε μία ήττα με 110–100 από την JL Μπουρκ Κάτω των 18 κατά τη διάρκεια των ημιτελικών του γαλλικού πρωταθλήματος Κάτω των 18.

Επαγγελματική πορεία
--------------------

Στις 31 Ιουλίου 2019, όταν ήταν 16 ετών, ο Στραζέλ υπέγραψε το πρώτο του επαγγελματικό συμβόλαιο με την ΑΣΒΕΛ.  Έκανε την πρώτη συμμετοχή του στην ανώτερη ομάδα στις 6 Οκτωβρίου, παίζοντας πέντε λεπτά σε μία νίκη με 85–76 επί της Σολέ. Στις 29 Οκτωβρίου, ο Στραζέλ έκανε την παρθενική συμμετοχή του στην Ευρωλίγκα, πετυχαίνοντας εννιά πόντους με τρία τρίποντα σε 13 λεπτά για να νικήσει την Μπασκόνια, με 66–63. Στις 10 Μαρτίου 2020, σημείωσε 17 πόντους (ατομικό ρεκόρ σεζόν), σε μία νίκη με 95–83 επί της Μονακό. Στις 10 Ιουνίου, ο Στραζέλ υπέγραψε επέκταση συμβολαίου με την ομάδα μέχρι το 2025.

Παραπομπές
----------

1. ↑  «L'ASVEL Basket signe un partenariat avec le club du MLV Basket» (στα French). ASVEL. 21 Φεβρουαρίου 2020. Ανακτήθηκε στις 31 Μαρτίου 2020. CS1 maint: Μη αναγνωρίσιμη γλώσσα (link)
2. ↑  «Matthew Strazel : "Je suis de plus en plus dans la rotation dans l'équipe pros. Cela représente une grande chance… "» (στα French). 5by5.fr. 26 Δεκεμβρίου 2019. Ανακτήθηκε στις 31 Μαρτίου 2020. CS1 maint: Μη αναγνωρίσιμη γλώσσα (link)
3. ↑  «L'ASVEL engage Matthew Strazel, 16 ans !» (στα French). Parlons Basket. 1 Αυγούστου 2019. Ανακτήθηκε στις 31 Μαρτίου 2020. CS1 maint: Μη αναγνωρίσιμη γλώσσα (link)
4. ↑  «Troisième place pour nos U18» (στα French). ASVEL. 6 Μαΐου 2019. Ανακτήθηκε στις 31 Μαρτίου 2020. CS1 maint: Μη αναγνωρίσιμη γλώσσα (link)
5. ↑  Askounis, John (31 Ιουλίου 2019). «ASVEL signs 16-year-old Matthew Strazel to pro contract». EuroHoops. Ανακτήθηκε στις 31 Μαρτίου 2020.
6. ↑  «Oct 6, 2019 - Cholet Basket 76 at ASVEL Lyon-Villeurbanne 85». RealGM. 6 Οκτωβρίου 2019. Ανακτήθηκε στις 31 Μαρτίου 2020.
7. ↑  «Strazel made a dream EuroLeague debut». EuroLeague. 30 Οκτωβρίου 2019. Ανακτήθηκε στις 31 Μαρτίου 2020.
8. ↑  «Matthew Strazel (Asvel) après la victoire contre Monaco : "On retrouve nos marques "». *L'Équipe* (στα French). 10 Μαρτίου 2020. Ανακτήθηκε στις 31 Μαρτίου 2020. CS1 maint: Μη αναγνωρίσιμη γλώσσα (link)
9. ↑  «LDLC Asvel extends Matthew Strazel». *Sportando*. 10 Ιουνίου 2020. Ανακτήθηκε στις 10 Ιουνίου 2020.

Εξωτερικοί σύνδεσμοι
--------------------

* Προφίλ στην ΑΣΒΕΛ
Η **επιστήμη στον μεσαιωνικό ισλαμικό κόσμο** ήταν η επιστήμη που αναπτύχθηκε και ασκήθηκε κατά τη διάρκεια της Ισλαμικής Χρυσής Εποχής κάτω από τους Umayyads της Κόρδοβα, τους Abbadids της Σεβίλλης, τους Samanids, τους Ziyarids, τους Buyids στην Περσία, το Abbasid Χαλιφάτο από το 786 και 1258. Τα ισλαμικά επιστημονικά επιτεύγματα περιλάμβαναν ένα ευρύ φάσμα θεματικών πεδίων, ιδίως της αστρονομίας, των μαθηματικών και της ιατρικής. Άλλα θέματα της επιστημονικής έρευνας ήταν η αλχημεία και η χημεία, η βοτανική και η γεωπονία, η γεωγραφία και η χαρτογραφία, η οφθαλμολογία, η φαρμακολογία, η φυσική και η ζωολογία.

Η σημασία της μεσαιωνικής ισλαμικής επιστήμης συζητήθηκε από τους ιστορικούς. Η παραδοσιακή άποψη δείχνει ότι δεν υπήρχε καινοτομία και ήταν κυρίως σημαντική για την παράδοση της αρχαίας γνώσης στη μεσαιωνική Ευρώπη. Η ρεβιζιονιστική άποψη θεωρεί ότι αποτελούσε επιστημονική επανάσταση. Όποια και αν ήταν η περίπτωση, η επιστήμη άνθησε σε μια ευρεία περιοχή γύρω από τη Μεσόγειο και πιο μακριά, για αρκετούς αιώνες, σε ένα ευρύ φάσμα ιδρυμάτων.
Ο **Στυλιανός (Στέργιος, λόγω λάθους στα μητρώα της Π.Α.) Συμεωνίδης** (Σέρρες, 1933 - Λευκωσία, 22 Ιουλίου 1974) ήταν Έλληνας αξιωματικός της πολεμικής αεροπορίας, που έφερε τον βαθμό του Επισμηναγού. Σκοτώθηκε στις 22 Ιουλίου 1974, όταν το αεροσκάφος (Νοράτλας-Νίκη 4) στο οποίο επέβαινε ως συγκυβερνήτης καταρρίφθηκε από φίλια πυρά (Κυπριακά). Η σορός του ακόμη αγνοείτε καθώς το βλήμα βρήκε το πιλοτήριο. Είχε δύο ανήλικα τέκνα 14 ετών (Γεώργιος) & και 11 ετών (Νικόλαος) με σύζυγό του Αναστασία Συμεωνίδου(Μαρούλη) εκ Λαρίσης η οποία απεβίωσε το 2019.

Αναγνώριση
----------

Το 2007, η Κυπριακή Δημοκρατία, ο Δήμος Σερρών, η Νομαρχία Σερρών και η ένωση Κυπρίων νομού Σερρών, ανήγειραν προς τιμήν του τον ανδριάντα του στην κοιλάδα των Αγίων Αναργύρων, στην πόλη των Σερρών. Επίσης, οδός της πόλης, φέρει το όνομά του.

Η Ελληνική πολιτεία, τον τίμησε μετά θάνατον με τον βαθμό του Αντισμηνάρχου.

Πηγές
-----

1. ↑  Σελίδα πεσόντων
2. Συμεωνίδης Στυλιανός (εγγονός)
Ο **Νίκος Παπαδόπουλος** (Θεσσαλονίκη, 1971) είναι Έλληνας ιατρός χειρουργός και πολιτικός που διατελεί βουλευτής Β΄ Θεσσαλονίκης με την Νίκη από τις εκλογές του Ιουνίου 2023.

Βιογραφικό
----------

Ο Νικόλαος Παπαδόπουλος γεννήθηκε στη Θεσσαλονίκη το 1971. Είναι έγγαμος με την Ευανθία Καλαϊτζίδου και πατέρας έξι παιδιών.

Σπούδασε Ιατρική στο Αριστοτέλειο Πανεπιστήμιο Θεσσαλονίκης με Τίτλο ειδικότητας στη χειρουργική θώρακος-καρδιάς και μεγάλων αγγείων. Εκπόνησε διδακτορική διατριβή στο Α.Π.Θ. στον Τομέα χειρουργικής και στο τμήμα Χειρουργικής Θώρακος - καρδιάς και μεγάλων αγγείων, με βαθμό Άριστα.

Η επαγγελματική εμπειρία στο χώρο της Υγείας ξεκινά από το 1997 στο Κέντρο Υγείας Κουφαλίων. Ακολουθεί το γενικό τμήμα της ειδικότητας στην Γενική Χειρουργική στην Α` Πανεπιστημιακή Προπαιδευτική χειρουργική κλινική του ΑΠΘ και το ειδικό τμήμα της ειδικότητας Θώρακος –Καρδίας, στην Πανεπιστημιακή Χειρουργική κλινική Θώρακος Καρδιάς και Μεγάλων Αγγείων (2003-7). Δίδαξε ως συνεργάτης Καθηγητής («Επείγουσα Ιατρική – Πρώτες Βοήθειες –ΚΑΡΠΑ») αλλά και ως εκπαιδευτής σε Μετεκπαιδευτικά Μαθήματα Πρώτων Βοηθειών στην Σ.Ε.Υ.Π-Τ.Ε.Ι Θεσσαλονίκης τα ακαδημαϊκά έτη 2001-4. Εργάσθηκε στον ιδιωτικό τομέα έως το 2009 στο Καρδιοχειρουργικό τμήμα στην Euromedica «Γενική Κλινική» Θεσ/νίκης και ακολούθως πλαισίωσε ως πρώτος συνεργάτης την καρδιοχειρουργική ομάδα του Καθηγητή Παναγιώτη Κ. Σπανού. Παράλληλα ως επικεφαλής δημιούργησε τη δική του καρδιοχειρουργική ομάδα στην Euromedica Γενική Κλινική «Κυανός Σταυρός» Θεσσαλονίκης. Διετέλεσε Επιστημονικός Υπεύθυνος του καρδιοχειρουργικού τμήματος της κλινικής «Κυανός Σταυρός» (2014-6) και εν συνεχεία (2017-20) συμμετείχε στο πρόγραμμα εφημεριών ως καρδιοχειρουργός στο Ιατρικό Διαβαλκανικό Κέτρο Θεσσαλονίκης. Το 2020 εντάσσεται στο ΕΣΥ (καρδιοχειρουργική κλινική Γ.Ν. «Γ.ΠΑΠΑΝΙΚΟΛΑΟΥ») όπου στο πρόσφατο ολιγόμηνο διάστημα βρίσκεται σε καθεστώς αναστολής.

Είναι μέλος τοπικών και διεθνών οργανισμών, όπως ενδεικτικά του συλλόγου Πολυτέκνων «Οι Άγιοι Πάντες» από το 2003, του Ιατρικού Συλλόγου Θεσσαλονίκης από το 1997, της Ελληνικής Εταιρίας Μελέτης και Αντιμετώπισης του ΑIDS από το 1998, του European Association for Cardio-Thoracic Surgery (EACTS) από το 2004, του International Society for Minimally Invasive Cardiothoracic Surgery (ISMICS) από το 2007, της Ελληνικής Εταιρείας Χειρουργών Θώρακος–Καρδιάς–Αγγείων από το 2005, της Καρδιολογικής Εταιρείας Βορείου Ελλάδος από το 2007, κ.α.

Στις βουλευτικές εκλογές της 25ης Ιουνίου 2023 εκλέχτηκε βουλευτής στη περιφέρεια της Β' Θεσσαλονίκης με το κόμμα ΝΙΚΗ.

Παραπομπές
----------

1. ↑  «Παπαδόπουλος Νίκος». *vouliwatch - Δυναμώνουμε τη Δημοκρατία*. Ανακτήθηκε στις 21 Σεπτεμβρίου 2023.
2. ↑  «Παπαδόπουλος Νίκος». *vouliwatch - Δυναμώνουμε τη Δημοκρατία*. Ανακτήθηκε στις 5 Οκτωβρίου 2023.
Το  **Πράσινο + Μωβ** ήταν συμμαχία επτά πολιτικών κομμάτων. Απαρτίζεται από το Βολτ Ελλάδος, τους Πρασίνους, το Κόμμα Πειρατών Ελλάδας, το Πράσινοι - Αλληλεγγύη, το Κόμμα για τα Ζώα και τον Κύκλο. Παρουσιάστηκε στις 20 Δεκεμβρίου 2022.

Αντιτίθεται στην εξόρυξη ορυκτών καυσίμων, στην κατασκευή του αγωγού EastMed. Υποστηρίζει την κυκλική οικονομία και τις μικρομεσαίες και μεσαίες επιχειρήσεις όπως επίσης και τη χρηματοδότηση για την επέκταση του σιδηροδρομικού δικτύου και των πράσινων μεταφορών. Στο μεταναστευτικό, θεωρεί ότι μια ομοσπονδιοποιημένη Ευρώπη θα μπορούσε να διαχειριστεί αποτελεσματικότερα το ζήτημα.

Στις βουλευτικές εκλογές του Ιουνίου 2023 έλαβε 15.911 ψήφους (ποσοστό 0,31%).

Παραπομπές
----------

1. ↑  Newsroom. «New party 'Prasino+Mov' aims to win seat in Parliament at elections | eKathimerini.com». *www.ekathimerini.com* (στα English). Ανακτήθηκε στις 16 Απριλίου 2023. CS1 maint: Μη αναγνωρίσιμη γλώσσα (link)
2. ↑  Athens, Pressenza (31 Ιανουαρίου 2023). «Πράσινο και Μωβ: συμμαχία επτά κομμάτων ενόψει εκλογών». *Pressenza*. Ανακτήθηκε στις 16 Απριλίου 2023.
3. ↑
Η **Μισισάγκα** (αγγλικά: Mississauga) είναι πόλη στην καναδική επαρχία του Οντάριο. Βρίσκεται στις όχθες της λίμνης Οντάριο στον περιφερειακό δήμο Πηλ, που συνορεύει με το Τορόντο στα ανατολικά. Με πληθυσμό 721.599 κατοίκων από την απογραφή του 2016, η Μισισάγκα είναι ο έκτος πιο πυκνοκατοικημένος δήμος στον Καναδά, ο τρίτος-μεγαλύτερος στο Οντάριο και ο δεύτερος-μεγαλύτερος στην ευρύτερη περιοχή του Τορόντο.

Η ανάπτυξη της Μισισάγκα αποδίδεται στην εγγύτητά της με το Τορόντο. Κατά το τελευταίο μισό του 20ού αιώνα, η πόλη προσέλκυσε πολυπολιτισμικό πληθυσμό και δημιούργησε μια ακμάζουσα κεντρική επιχειρηματική περιοχή. Το Μάλτον, μια γειτονιά της πόλης που βρίσκεται στο βορειοανατολικό άκρο της, φιλοξενεί το Διεθνές Αεροδρόμιο Τορόντο Πίαρσον, το πιο πολυσύχναστο αεροδρόμιο του Καναδά, καθώς και την έδρα πολλών καναδικών και πολυεθνικών εταιρειών. Η Μισισάγκα δεν είναι παραδοσιακή πόλη, αλλά αντ' αυτού συγχωνεύει μια σειρά από πρώην οικισμούς και χωριά που ήταν σημαντικά κέντρα πληθυσμού, χωρίς κανένα να ήταν σαφώς κυρίαρχο, πριν την ενσωμάτωση της πόλης η οποία αργότερα συνενώθηκε σε μια ενιαία αστική περιοχή.

Δείτε επίσης
------------

Εκτροχιασμός τρένου στη Μισισάγκα (1979)

Παραπομπές
----------

1. ↑  *Statistics Canada*. www12.statcan.gc.ca/census-recensement/2016/dp-pd/prof/details/page.cfm?Lang=E&Geo1=CSD&Code1=3521005&Geo2=PR&Code2=01&Data=Count&SearchText=mississauga&SearchType=Begins&SearchPR=01&B1=All.
2. ↑  Πρότυπο:SCref
3. ↑  «Mississauga, City Ontario (Census Subdivision)». *Census Profile*. Statistics Canada. 8 Φεβρουαρίου 2012. Ανακτήθηκε στις 8 Φεβρουαρίου 2012.
4. ↑  «Three large urban areas: the Montreal and Vancouver CMAs and the Greater Golden Horseshoe». *Statistics Canada, 2006 Census of Population*. 13 Μαρτίου 2007. Αρχειοθετήθηκε από το πρωτότυπο στις 15 Μαρτίου 2007. Ανακτήθηκε στις 22 Μαρτίου 2007. Mississauga (668,549), a suburb of Toronto...
5. ↑  «Downtown21 Master Plan» (PDF). *City of Mississauga*. Απριλίου 2010. Ανακτήθηκε στις 27 Απριλίου 2013.
6. ↑  «Mississauga City Centre Urban Growth Centre». *Government of Ontario*. Αρχειοθετήθηκε από το πρωτότυπο στις 2 Απριλίου 2015. Ανακτήθηκε στις 27 Απριλίου 2013.
7. ↑  «Founding Villages – Heritage Mississauga» (στα Αγγλικά). Ανακτήθηκε στις 20 Αυγούστου 2020.

Εξωτερικοί σύνδεσμοι
--------------------

* Πολυμέσα σχετικά με το θέμα  Mississauga στο Wikimedia Commons
* City of Mississauga – Επίσημη ιστοσελίδα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 131952550
* LCCN: n81053357
* GND: 4039586-8
* SUDOC: 111525330

 |

 |
**Μη κωδικοποιητικό RNA** (ncRNA) είναι ένα μόριο RNA που δεν μεταφράζεται σε πρωτεΐνη, όπως το αγγελιαφόρο RNA (mRNA), αλλά έχει κάποιον άλλο λειτουργικό ρόλο στο κύτταρο. Τα πιο αντιπροσωπευτικά είδη μη κωδικοποιητικού RNA είναι το μεταφορικό RNA (tRNA) και το ριβοσωμικό RNA (rRNA), που παίζουν σημαντικό υποστηρικτικό ρόλο στην μετάφραση. Η περιοχή του γενετικού κώδικα όπου κωδικοποιείται ένα μη κωδικοποιητικό RNA (αντί για μία πρωτεΐνη), ονομάζεται «γονίδιο RNA».

Από τα τέλη της δεκαετίας του 1990 διάφοροι νέοι τύποι μη κωδικοποιητικού RNA έχουν ανακαλυφθεί, ενώ οι επιστήμονες έχουν εξιχνιάσει τον ρόλο που παίζουν πολλοί από αυτούς. Στις αρχές της δεκαετίας του 2000 υπήρχαν ενδείξεις ότι η μεταγραφή στα κύτταρα των θηλαστικών (και ίσως και σε άλλα) ήταν πιο πολύπλοκη από ότι πιστευόταν ως τότε. Αυτό έδειξε ότι ο ρόλος του RNA είναι πολύ πιο ευρύς στη βιολογία και παίζει ενεργό ρόλο στη γονιδιακή ρύθμιση. Μια ιδιαίτερη ομάδα μη κωδικοποιητικού RNA είναι το μικρό RNA (μRNA), που ανακαλύφθηκε στον άνθρωπο και σε άλλους ευκαρυωτικούς οργανισμούς και παίζει κομβικό ρόλο στην ρύθμιση της λειτουργίας πολλών γονιδίων. Η σχετική θεωρία παρουσιάστηκε στην επιστημονική επιθεώρηση *Nature* το 2006.

Παραπομπές
----------

1. ↑  Rassoulzadegan M. et al. Nature, doi:10.1038/nature04674 , 2006

Εξωτερικοί σύνδεσμοι
--------------------

* Comprehensive database of mammalian ncRNAs
* The Rfam Database
* Non-coding RNA database
* EumiR prediction of microRNA precursors based on Support Vector Machine.
* HairpinFetcher Prediction and analysis of hairpin forming potential in nucleic acids.
* RNA@IGIB\* Wikiomics/RNA \* miRacle Provides target search for microRNAs and other small non-coding RNAs based on an algorithm which incorporates RNA secondary structure.
Ο **Τζέιμς Μέρεντιθ** (*James Howard Meredith*, 25 Ιουνίου 1933) είναι Αμερικανός ακτιβιστής, συγγραφέας, πολιτικός σύμβουλος και βετεράνος της πολεμικής αεροπορίας.

Η ζωή του
---------

Το 1962, μετά από αγώνα οκτώ χρόνων να γίνει δεκτός στο Πανεπιστήμιο του Μισισιπή, ο μαύρος βετεράνος της πολεμικής αεροπορίας των Η.Π.Α. Τζέιμς Μέρεντιθ δικαιώθηκε όταν το ομοσπονδιακό δικαστήριο αποφάσισε ότι το πανεπιστήμιο του Μισισιπή ήταν υποχρεωμένο να τον δεχτεί ως φοιτητή. Η υπόθεση του Τζέιμς Μέρεντιθ ήταν μία από τις υποθέσεις που συγκλόνισαν τον κόσμο, όταν επιχείρησε να εγγραφεί στο πανεπιστήμιο αλλά βρέθηκε αντιμέτωπος με εξαγριωμένους λευκούς φοιτητές και υπέρμαχους των χωριστών σχολείων (segregationists) που, με την υποστήριξη του κυβερνήτη Ρος Μπάρνετ, του έκλειναν το δρόμο ενώ έφεραν όπλα και αυτοσχέδια εκρηκτικά. Το γεγονός προκάλεσε την κινητοποίηση χιλιάδων μαύρων, Λατινοαμερικανών και λευκών αντιρατσιστών, οι οποίοι συγκρότησαν διαδήλωση. Δύο άνθρωποι σκοτώθηκαν και 75 τραυματίστηκαν σε ταραχές που εκδηλώθηκαν την 1η Οκτωβρίου του 1962.

Τελικά, ο Τζέιμς Μέρεντιθ έγινε ο πρώτος μαύρος που φοίτησε στο Πανεπιστήμιο του Μισισιπή, ενώ αργότερα πρωταγωνίστησε στον αγώνα για τα δικαιώματα των Αφροαμερικανών. 

Οι συνεχιζόμενες φυλετικές συγκρούσεις στις Ηνωμένες Πολιτείες και η αδυναμία του ειρηνικού κινήματος υπέρ των πολιτικών δικαιωμάτων των μαύρων να επιβάλει την εξίσωση λευκών-μαύρων, παρά τα νομοθετικά μέτρα της κυβέρνησης Λίντον Τζόνσον κατά των φυλετικών διακρίσεων, οδήγησε σε όξυνση του προβλήματος του ρατσισμού κατά τη διάρκεια του 1966. Μετά τη δολοφονία του ηγέτη των μαύρων Μάλκολμ Χ το 1965, στις 7 Ιουνίου του 1966, επιχειρήθηκε η δολοφονία και του Τζέιμς Μέρεντιθ στο Χερνάντο του Μισισιπή. Ο Μέρεντιθ, ο οποίος τη στιγμή της δολοφονικής απόπειρας κρατούσε τη Βίβλο και πορευόταν στους επαρχιακούς δρόμους της πολιτείας κηρύττοντας το φιλειρηνικό μήνυμά του, διασώθηκε ως εκ θαύματος, καθώς πυροβολήθηκε στην πλάτη και στα πόδια. Η φωτογραφία που τράβηξε ο Τζακ Τορνέλ με τον Τζέιμς Μέρεντιθ να σφαδάζει από τον πόνο καθώς σέρνεται στο δρόμο, του απέφερε βραβείο Πούλιτζερ το 1967.

Παραπομπές
----------

1. ↑  Κένεντι: Το τέλος του αμερικανικού ονείρου Info-war.gr
2. ↑  1962: Ταραχές στο Μισισιπί, για τον πρώτο μαύρο φοιτητή[*νεκρός σύνδεσμος*] Κίνηση απελάστε το ρατσισμό
3. ↑  1962: Ο ρατσισμός είναι πάντα παρών στις ΗΠΑ Ριζοσπάστης
4. ↑  *"Μαύρη Δύναμη" και "Μαύροι Πάνθηρες" στις ΗΠΑ*, Ιστορικό Λεύκωμα 1966, σελ. 109, Καθημερινή (1997)
5. ↑  Οι 16 πιο σοκαριστικές φωτογραφίες στην Ιστορία iefimerida

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζέιμς Μέρεντιθ** |

* Ο Μισισιπής καίγεται Ελευθεροτυπία

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 166847013
* LCCN: n88238646
* ISNI: 0000 0001 1500 4803
* GND: 132040530
* SUDOC: 097992887
* BIBSYS: 90850900

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
 |

 |
Ο Γιάννης Καραγεωργής ή ο **Ιωάννης Καραγεωργής**, 17 Φεβρουαρίου 1929 - Νέα Υόρκη, 20 Μαρτίου 2002 υπήρξε Έλληνας ιστιοπλόος, λεμβοδρόμος και αθλητής που είχε λάβει το χάλκινο μετάλλιο για τη χώρα του το 1991 στο Παγκόσμιο Πρωτάθλημα Radial Laser.

Βιογραφία
---------

Ο Γιάννης Καραγεωργής γεννήθηκε τις 17 Φεβρυαρίου 1929 στην Αθήνα.
Όντας αγωνιστής λεμβοδρομίας σε προχωρημένη ηλικία, κέρδισε το χάλκινο μετάλλιο το 1991 για τη χώρα του στην κατηγορία Laser Radial .

Στις 20 Μαρτίου 2002, πέθανε στη Νέα Υόρκη, Ηνωμένες Πολιτείες, όπου ζούσε. Θάφτηκε στο νεκροταφείο του Αγίου Μιχαήλ στο Ανατολικό Elmhurst της Νέας Υόρκης.

Επαγγελματικά Επιτεύγματα
-------------------------

Το νεοδημιουργούμενο Παγκόσμιο Πρωτάθλημα Laser Radial, που διοργάνωσε η Διεθνής Ιστιοπλοϊκή Ομοσπονδία (ISAF), πραγματοποιήθηκε την 1η Ιανουαρίου 1991 στην τρίτη του έκδοση στο Porto Carras Grand Resort, που βρίσκεται στο Δήμο Σιθωνίας, στη Μακεδονία, Ελλάδα. Εκείνη την εποχή, δεν ήταν ακόμα στο Ολυμπιακό ημερολόγιο, οπότε ήταν το σπουδαιότερο τουρνουά της ειδικότητας.

Για την ημερομηνία, αναφέρεται στην τρίτη έκδοση του παγκόσμιου πρωταθλήματος της ειδικότητας, το μετάλλιο της οποίας κατείχε ο Αυστραλός Stewart Casey στην πρώτη θέση με χρυσό, στη δεύτερη θέση βρίσκοταν με το ασημένιο η Ελληνίδα Μαρία Βλάχου και στην Τρίτη θέση, ο Ιωάννης Καραγεωργής με το χάλκινο μετάλλιο 
.

Μέχρι το 2019, ο Καραγεωργής υπήρξε ένας από τους 6 Έλληνες με μετάλλια στην ιστορία του διαγωνισμού. Η Ελλάδα καταλαμβάνει την 8η θέση στον πίνακα κατάταξης μετάλλων της κατηγορίας, από συνολικά 20 χώρες που διαγωνίζονται σε αυτήν.

Παραπομπές
----------

1. ↑  «John Karageorgis». 27 Οκτωβρίου 2017. Ανακτήθηκε στις 25 Μαρτίου 2019.
2. ↑  Sailing Info. «Triangle Sailing Boats» (στα greek). Αρχειοθετήθηκε από το πρωτότυπο στις 3 Απριλίου 2019. Ανακτήθηκε στις 1 Απριλίου 2019. CS1 maint: Μη αναγνωρίσιμη γλώσσα (link)
3. ↑  World Sailing. «Laser Radial World Championships». Ανακτήθηκε στις 1 Μαρτίου 2019.
4. ↑  Porto Carras. «Sailing». Ανακτήθηκε στις 12 Μαρτίου 2019. [*νεκρός σύνδεσμος*]
5. ↑  International Laser Class Association. «ILCA Handbook 2014». σελ. 56. Ανακτήθηκε στις 20 Μαρτίου 2019.
6. ↑  International Laser Class Association. «World Champs». Αρχειοθετήθηκε από το πρωτότυπο στις 8 Μαΐου 2012. Ανακτήθηκε στις 5 Ιανουαρίου 2019.
Μπόξερ σορτς
Το **μπόξερ σορτς** (στα αγγλικά **boxer shorts**) ή απλά **μπόξερ** είναι είδος ανδρικού εσωρούχου, το οποίο σε αντίθεση με το μπόξερ σλιπ ή μποξεράκι χαρακτηρίζεται από την χαλαρή εφαρμογή του στο σώμα. Το όνομα χρησιμοποιείται στα αγγλικά από την δεκαετία του 1940 για ελαστικά σορτς παντελόνια. Το εσώρουχο έλαβε το όνομά του από τα σορτς που φορούν οι πυγμάχοι (μποξέρ), τα οποία τους παρέχουν άνεση και ανεμπόδιστη κίνηση των ποδιών. Αργότερα τα μπόξερ άρχισαν να γίνονται δημοφιλή μεταξύ των νέων, οι οποίοι τα φορούσαν με διάφορα χρώματα και στάμπες.

Δείτε επίσης
------------

* Εσώρουχο
* Μπόξερ σλιπ
* Φανέλα

Παραπομπές
----------

1. ↑  Kanner, Bernice. "Briefs Encounter: The Long and Shorts of It" ("On Madison Avenue" column). *New York Magazine*. New York Media, LLC, April 29, 1985. Vol. 18, No. 17. ISSN 0028-7369. Start p. 28. CITED: p. 30.
Το **Εθνικό Αθλητικό Κέντρο Βόλου** είναι ένα συγκρότημα αθλητικών γηπέδων το οποίο βρίσκεται στη Νέα Δημητριάδα Βόλου. Κτίστηκε το 1962 και ανακαινίσεις έγιναν το 1990, το 2004 και το 2005. Απετέλεσε ολυμπιακό προπονητήριο κατά τους Ολυμπιακούς Αγώνες του 2004 και κατά τους Πανευρωπαϊκούς Αγώνες Γυμναστικής το 2007.

Στο Ε.Α.Κ. Βόλου προβλεπόταν η πραγματοποίηση αρκετών αγωνισμάτων κατά τη διάρκεια των Μεσογειακών Αγώνων του 2013, προτού, τελικώς, η διοργάνωση ανατεθεί στην Μερσίνη της Τουρκίας.

Αθλητικές εγκαταστάσεις
-----------------------

### Γήπεδο ποδοσφαίρου

Εχει χωρητικότητα 9.000 θεατές. Το ρεκόρ προσέλευσης που έχει σημειωθεί είναι 17.200 θεατές, ωστόσο η χωρητικότητά του μειώθηκε, με την προσθήκη πλαστικών θέσεων αλλά και λόγω ακαταλληλότητος του νοτίου πετάλου. Βελτιώσεις έγιναν στις αρχές τις δεκαετίας του 1980 με την επέκταση της ανατολικής κερκίδας, το 1990 με την επέκταση της κερκίδας προς Γορίτσα μεριά, το 2004 λόγω των Ολυμπιακών Αγώνων και το 2005 με την τοποθέτηση πλαστικών καθισμάτων. 

Η πλήρης ανακατασκευή αυτού του σταδίου προγραμματίστηκε να αρχίσει το καλοκαίρι του 2014. Ωστόσο, λόγω των οικονομικών προβλημάτων του συλλόγου η ανακατασκευή δεν ξεκίνησε ποτέ, αλλά έχουν ήδη πραγματοποιηθεί κάποιες βελτιώσεις. Αποτελεί την έδρα του Ολυμπιακού Βόλου, αλλά περιστασιακά για κάποιες περιόδους το χρησιμοποιούσε και η Νίκη Βόλου. Επίσης το στάδιο περιέχει τα γραφεία της ομάδος, αίθουσα VIP, κυλικείο, καφετέρια, και διάφορες αίθουσες υπηρεσιών. Από το Σεπτέμβριο του 2023 το χρησιμοποιεί ο Ολυμπιακός Βόλου για επίσημους αγώνες μετά από 5 σχεδόν χρόνια.

### Κλειστό Γυμναστήριο

Έχει χωρητικότητα 1.200 θεατές και αποτελεί έδρα του Ολυμπιακού Βόλου και διαφόρων τοπικών ομάδων όπως η Ανάληψη Βόλου.

### Ανοιχτό και κλειστό κολυμβητήριο

Έχουν χωρητικότητα 1.000 και 300 θεατές αντίστοιχα. Αποτελούν έδρα των ναυταθλητικών σωματείων του Βόλου Ν.Ο.Β.Α. Ο.Υ.Κ.Β. και Ολυμπιακός Βόλου.

### Άλλα

Υπάρχουν ακόμα γήπεδα αντισφαίρισης και σκοπευτήριο.

Παραπομπές
----------

1. ↑  «Δημοτικό Στάδιο Βόλου». *www.stadia.gr*. Ανακτήθηκε στις 9 Μαΐου 2023.
Ο **Αλέκος Ουδινότης** (Αθήνα, 1935 - Θεσσαλονίκη, 15 Μαρτίου 2020) ήταν Έλληνας ηθοποιός θεάτρου.

Βιογραφία
---------

Γεννημένος το 1935 στην Αθήνα, ο Αλέκος Ουδινότης φοίτησε στη Δραματική Σχολή του Θεάτρου Τέχνης, από την οποία και αποφοίτησε το 1960, ενώ, παράλληλα, ακολούθησε σπουδές μαθηματικών στο Πανεπιστήμιο Αθηνών.

Μετά το πέρας της περιόδου της Δικτατορίας των Συνταγματαρχών, πιο συγκεκριμένα το 1974, συνεργάστηκε με το Κρατικό Θέατρο Βορείου Ελλάδος, με την πρώτη του συμμετοχή ως ηθοποιού να λαμβάνει χώρα κατά τη διάρκεια του ίδιου έτους, στην παράσταση «Ο Βυσσινόκηπος» του Αντόν Τσέχωφ, σε σκηνοθεσία του Μίνου Βολανάκη.

Η μεταξύ των δύο πλευρών συνεργασία διήρκεσε έως το 1999, με τον ίδιο τον Ουδινότη να συμμετέχει σε σημαντικό αριθμό παραστάσεων, με τελευταία εξ'αυτών να είναι η συμμετοχή του στην παράσταση «Η σιωπή της Άλκηστης» της Τίνας Στεφανοπούλου και της Ομάδας Νέμεση, σε σκηνοθεσία του ιδίου.

Παράλληλα, ακολούθησε, επίσης, σταδιοδρομία ως ηθοποιός κινηματογράφου, εμφανιζόμενος, μεταξύ άλλων, στις ταινίες «Το βλέμμα του Οδυσσέα» (1995) και «Μία αιωνιότητα και μία μέρα» (1998) του Θόδωρου Αγγελόπουλου, στην ταινία «Ήσυχες μέρες του Αυγούστου» (1991) του Παντελή Βούλγαρη, σην ταινία «Ο κύριος με τα γκρι» (1997) του Περικλή Χούρσογλου, στην ταινία «Μια μέρα τη νύχτα» (2000) του Γιώργου Πανουσόπουλου, καθώς και στην ταινία «Ούλοι εμείς, εφέντη» (1998) του Λεωνίδα Βαρδαρού.

Απεβίωσε στις 15 Μαρτίου 2020, στην πόλη της Θεσσαλονίκης όπου και κατοικούσε, ενώ η κηδεία του έλαβε χώρα μερικές ημέρες αργότερα, πιο συγκεκριμένα στις 16 Μαρτίου 2020, εντός της εκκλησίας της Αναστάσεως του Σωτήρος, στη Θέρμη.

Παραπομπές
----------

1. 1 2 3 4 5 6  Τζεβελέκου, Βασιλική (16 Μαρτίου 2020). «Έφυγε ο Αλέκος Ουδινότης». *Η Εφημερίδα των Συντακτών*. Ανακτήθηκε στις 2 Νοεμβρίου 2023.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Θέατρο
* Πύλη:Ελλάδα
 |

 |
Τα τρία κορεατικά βασίλεια τον 5ο αιώνα. Τότε, τα κορεατικά ομιλούνταν σε μια πολύ μεγαλύτερη περιοχή απ'ότι σήμερα. Οι **Κορεανικές γλώσσες** είναι γλωσσική οικογένεια που αποτελείται από τη σύγχρονη κορεατική γλώσσα μαζί με εξαφανισμένους αρχαίους συγγενείς που συγγένευαν περισσότερο σε σχέση με τις προτεινόμενες συνδέσεις.

Η  γλώσσα Τζέτζου στο νησί Τζέτζου θεωρείται από κάποιους ως διάλεκτο της σύγχρονης κορεατικής, ενώ άλλοι την θεωρούν ξεχωριστή γλώσσα. Ορισμένοι θεωρούν ότι, αντί να είναι απομονωμένη γλώσσα, τα κορεατικά αποτελούν μια μικρή γλωσσική οικογένεια μαζί με τα Τζέτζου.

Εξωτερικές σχέσεις
------------------

Μεταξύ των σωζόμενων γλωσσών, τα κορεατικά θεωρούνται από τους περισσότερους γλωσσολόγους ως απομονωμένη γλώσσα και από κάποιους ως μέρος των ευρέως απορριφθέντων Αλταϊκών ή Δραβιδοκορεατικών γλωσσών.. Ο Αλεξάντερ Βόβιν (2015) σημειώνει ότι τα κορεανικά μοιράζονται ορισμένα τυπολογικά χαρακτηριστικά με τις τέσσερις Παλαιοσιβηρικές γλωσσικές ομάδες (π.χ. παλαιότερη εργατικότητα) και δείχνει ότι έχει περισσότερα κοινά με τα παλαιοσιβηρικά (η οποία είναι μια γεωγραφική και χωρική ομαδοποίηση αντί για γενετική) απ'ότι με την υποτιθέμενη Αλταϊκή ομάδα.

Τα κορεανικά έχουν δάνεια από παλαιοσιβηρικές γλώσσες. Ο Βόβιν σημειώνει ότι έχει κάποια τουνγκουζικά δάνεια αλλά γενετικά δεν σχετίζεται με τις τουνγκουζικές γλώσσες. 

Η αταξινόμητη γλώσσα Χιτάν έχει μερικές λεξιλογικές ομοιότητες με τα κορεατικά, τα οποία δεν βρίσκονται σε μογγολικές ή τουνγκουζικές γλώσσες. Αυτό υποδηλώνει κάποια ισχυρή κορεατική παρουσία ή ότι η [[Χιτανική γλώσσα|Χιτάν]] ήταν στην πραγματικότητα κορεανική ή παρακορεανική γλώσσα.

Παραπομπές
----------

1. ↑  Kim, Chin-Wu (1974). *The Making of the Korean Language*. Center for Korean Studies, University of Hawai'i.
2. ↑  Vovin, Alexander (2015). «Korean as a Paleosiberian Language». *알타이할시리즈 2*. ISBN 978-8-955-56053-4. Ανακτήθηκε στις 6 Νοεμβρίου 2016.
3. ↑  Vovin, Αλέξανδρος. 2003. "Η ετυμολογική σημειώσεις σχετικά με κάποια Paleosiberian και Tungusic loanwords in κορέας", σε Διαδικασίες για την κορεατική Γλώσσα και τον Πολιτισμό 5/6: 57-60, Αγία Πετρούπολη, Ρωσία.
4. ↑  Vovin, Alexander (June 2017). «Koreanic loanwords in Khitan and their importance in the decipherment of the latter». *Acta Orientalia Academiae Scientiarum Hungaricae* **70** (2): 207–215. doi:10.1556/062.2017.70.2.4. ISSN 0001-6446.
Οι αρχηγοί των κρατών ύστερα από την συνθήκη.
Τα **πρωτόκολλα της Άλμα-Άτα** είναι οι ιδρυτικές διακηρύξεις και αρχές της Κοινοπολιτείας Ανεξάρτητων Κρατών (ΚΑΚ).

Οι ηγέτες της Ρωσίας, της Ουκρανίας, και της Λευκορωσίας υπέγραψαν τις συμφωνίες Μπελαβέζα στις 8 Δεκεμβρίου 1991, διαλύοντας τη Σοβιετική Ένωση και ιδρύοντας την ΚΑΚ. Στις 21 Δεκεμβρίου 1991, η Αρμενία, το Αζερμπαϊτζάν, η Λευκορωσία, το Καζακστάν, η Κιργιζία, η Μολδαβία, η Ρωσία, το Τατζικιστάν, το Τουρκμενιστάν, η Ουκρανία και το Ουζμπεκιστάν συμφώνησαν στα πρωτόκολλα της Άλμα-Άτα και εντάχθηκαν στον ΚΑΚ. Η τελευταία συμφωνία περιλάμβανε τους υπογράφοντες των συμφωνιών Μπελαβέζα, καθώς και οκτώ πρώην Σοβιετικές δημοκρατίες. Ωστόσο δεν συμμετείχαν τέσσερις άλλες δημοκρατίες: η Λιθουανία, η Λετονία, η Εσθονία, και η Γεωργία.

Τα πρωτόκολλα αποτελούνταν από τη δήλωση, τρεις συμφωνίες και ξεχωριστά παραρτήματα. Επιπλέον, ο Στρατάρχης Γιεβγκένι Σαπόσνικοφ ονομάστηκε επικεφαλής των Ενόπλων Δυνάμεων της Κοινοπολιτείας Ανεξάρτητων Κρατών. Η Λευκορωσία, το Καζακστάν, η Ρωσία και η Ουκρανία υπέγραψαν και την συμφωνία "Σχετικά με τα αμοιβαία μέτρα αναφορικά με τα πυρηνικά όπλα".

Συμφωνία για τα Συμβούλια των Αρχηγών Κρατών και Κυβερνήσεων
------------------------------------------------------------

Μια προσωρινή συμφωνία σχετικά με τη σύνθεση και τη διεξαγωγή των Συμβουλίων των Αρχηγών κρατών και Κυβερνήσεων συνήφθηκε μεταξύ των μελών της ΚΑΚ στις 30 Δεκεμβρίου 1991.

Συμφωνία για τις Στρατηγικές Δυνάμεις
-------------------------------------

Η συμφωνία για τις στρατηγικές δυνάμεις υπογράφηκε από τα μέλη της ΚΑΚ στις 30 Δεκεμβρίου 1991.

Συμφωνία για τις Ένοπλες Δυνάμεις και τα Συνοριακά Στρατεύματα
--------------------------------------------------------------

Η συμφωνία για τις ένοπλες δυνάμεις και τα συνοριακά στρατεύματα υπεγράφη μεταξύ των μελών της Κοινοπολιτείας Ανεξάρτητων κρατών στις 30 Δεκεμβρίου 1991.

Παραπομπές
----------

1. ↑  «THE ALMA-ATA DECLARATION». *Federal Research Division / Country Studies / Area Handbook Series / Belarus / Appendix C*. Library of Congress. Αρχειοθετήθηκε από το πρωτότυπο στις 22 Ιανουαρίου 2001. Ανακτήθηκε στις 22 Δεκεμβρίου 2019. CS1 maint: Unfit url (link)
2. ↑  (Угода про спільні заходи щодо ядерної зброї).

Εξωτερικοί σύνδεσμοι
--------------------

* Πρωτόκολλα της Άλμα-Άτα (ρωσική γλώσσα). Αρχείο του Ιγκόρ Γκαϊντάρ
* Τα πρωτόκολλα της Άλμα-Άτα (ρωσική γλώσσα)
* Αγγλική μετάφραση των πρωτοκόλλων
Ο **Σκόμπη (Scobee)** είναι μικρός αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 14,5. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ).

Ο αστεροειδής αυτός, που τροχιακά ανήκει στην Οικογένεια της Χλωρίδος, πήρε το όνομά του στη μνήμη του Αμερικανού αστροναύτη Ντικ Σκόμπη, που σκοτώθηκε στην καταστροφή του διαστημικού λεωφορείου «Τσάλεντζερ» το 1986, όντας ο αρχηγός της αποστολής εκείνης (STS-51-L). Στους αστεροειδείς με τους επόμενους αύξοντες αριθμούς, μέχρι και τον 3356 Ρέζνικ, δόθηκαν επίσης ονόματα (όλων των) μελών της ίδιας αποστολής (οι ονομασίες δόθηκαν μετά την καταστροφή).

Φυσικά χαρακτηριστικά
---------------------

Η μέση διάμετρος του Σκόμπη εκτιμάται σε 7,4 χιλιόμετρα. Ο φασματικός τύπος του είναι μάλλον **S** (λιθώδης), ενώ το γεωμετρικό άλβεδό του είναι 0,059. Είναι άγνωστο αν και με ποια περίοδο περιστρέφεται ο Σκόμπη γύρω από τον εαυτό του.

Παραπομπές
----------

1. ↑  www.minorplanetcenter.net/db\_search/show\_object?object\_id=3350.

Πηγές - εξωτερικοί σύνδεσμοι
----------------------------

* Τροχιά από το JPL (Java) / Εφημερίδα

Αστεροειδείς| 3349 Μανάς | 3350 Σκόμπη | 3351 Σμιθ |
Η **Έφη Ξένου** (γεν. Παλαμά Καρδίτσας) είναι Ελληνίδα σκιτσογράφος. Σπούδασε νηπιαγωγός, δίδαξε για οκτώ χρόνια και τελείως τυχαία ήρθε σ' επαφή με το σκίτσο. Στο διάστημα αυτό μετά το Νηπιαγωγείο δούλευε παράλληλα σε ατελιέ γραφικών τεχνών κάνοντας εικονογραφήσεις διπλωμάτων και αφισών για πολλές αθλητικές διοργανώσεις, εικονογραφήσεις παιδικών -και όχι μόνο- βιβλίων μέχρι και ιατρικό σχέδιο.

Παραιτήθηκε απ’ το Δημόσιο το 1996, φοίτησε στη σχολή Ορνεράκη ως το 1997, και μετά ήρθε στη ζωή της ο «Τύπος», και το γελοιογραφικό πορτρέτο.

Δούλεψε στην Εφημερίδα "Γνώση" για λίγους μήνες το 1998. Από το 1999 μέχρι το Φλεβάρη του 2007 στην εφημερίδα ΤΟ ΒΗΜΑ και την παραπολιτική στήλη «Πανδώρα» (που αγάπησε ιδιαίτερα), εικονογράφησε τα εξώφυλλα του

περιοδικού ΟΙΚΟΝΟΜΙΚΟΣ ΤΑΧΥΔΡΟΜΟΣ από το 2000 ως το 2004 και τη στήλη «Βηματοδότης» -και όχι μόνο- για το Κυριακάτικο ΒΗΜΑ.

Από τον Απρίλη του 2007 μέχρι τον Ιούνη του 2009 ήταν στην εφημερίδα ΕΛΕΥΘΕΡΟΣ ΤΥΠΟΣ. Επέστρεψε στην εφημερίδα ΤΟ ΒΗΜΑ το Σεπτέμβρη του 2009 και από τον Μάρτη του 2011 έως και σήμερα σκιτσογραφεί και στην εφημερίδα ΤΑ ΝΕΑ.

Είναι μέλος της Λέσχης Ελλήνων Γελοιογράφων ενώ, ήταν αφιερωμένο σε αυτήν, το 14ο επεισόδιο της σειράς "Έλληνες Γελοιογράφοι".

Έχει λάβει μέρος σε αρκετές εκθέσεις στην Ελλάδα και το εξωτερικό και έχει ζωγραφίσει μέχρι τώρα τουλάχιστον 12.000 πορτρέτα.

Παραπομπές
----------

1. Cartoonists.gr
2. BiblioNet.gr

Σκίτσα & Τίτλοι
---------------

1. (2016) Νανούρης, Δημήτρης, *Μετέωρος στο Μέγαρο Μαξίμου*, Οι Εκδόσεις των Συναδέλφων [εικονογράφηση]
2. (2011) *Γελοιογράφων μνημόνιο*, Άγκυρα [εικονογράφηση]
3. (2009) Λυπουρλής, Δημήτριος Δ. 1934-2018, *Τα παραγγέλματα των επτά σοφών της ελληνικής αρχαιότητας*, Ίδρυμα της Βουλής των Ελλήνων [εικονογράφηση]
4. (2007) *13 σκιτσογράφοι εμπνέονται από την ελιά*, Υπουργείο Πολιτισμού [εικονογράφηση]
5. (2005) *Έκθεση πολιτικής γελοιογραφίας*, Ίδρυμα της Βουλής των Ελλήνων [εικονογράφηση]
6. (1997) Μπαρτζιώκας, Ηλίας, *Η Φλογερή και το Αγόρι που μέσα του κατοίκησε ο άνεμος*, Ίδμων [εικονογράφηση]
7. (1997) Αναστασιάδης, Βασίλης Κ. *Παιδική σκηνή*, Ατραπός [εικονογράφηση]
8. (1997) Αναστασιάδης, Βασίλης Κ. *Παιδική σκηνή 2*, Ατραπός [εικονογράφηση]
9. Σκίτσα στα "ΤΑ ΝΕΑ": *εδώ*

Συνεντεύξεις
------------

1. Webtv.ert.gr

Εκθέσεις
--------

1. IANOS Cafe - 35+3 Μορφές του Λόγου

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 649158790510138850467
* **ΕΒΕ**: 35337
* **BiblioNet**: **30188**

 |

 |

1. 1 2 3  *BiblioNet*. 30188. Ανακτήθηκε στις 4  Μαρτίου 2023.
Ο **Νίκος Ταχιάος** είναι Έλληνας πολιτευτής και ο πρόεδρος της Αττικό Μετρό Α.Ε..

Βιογραφικά στοιχεία
-------------------

Γεννήθηκε στην Θεσσαλονίκη το 1962. Αδελφή του είναι η Χριστίνα Ταχιάου. Σπούδασε αγρονόμος - τοπογράφος μηχανικός στο Αριστοτέλεια Πανεπιστήμιο Θεσσαλονίκης και ιδιωτεύει ως ελεύθερος επαγγελματίας. Την τελευταία πενταετία παρέχει υπηρεσίες στο έργο κατασκευής του αγωγού φυσικού αερίου TAP, δραστηριοποιούμενος σε όλη τη Βόρειο Ελλάδα.

Την περίοδο 2004 - 2010 διετέλεσε μέλος της Διοικούσας Επιτροπής του Τεχνικού Επιμελητηρίου Ελλάδος.

Είναι παντρεμένος και έχει ένα γιο.

Πολιτική σταδιοδρομία
---------------------

Υπήρξε στέλεχος της ΔΑΠ-ΝΔΦΚ και την περίοδο 1987 - 1990 διετέλεσε πρόεδρος της ΟΝΝΕΔ Θεσσαλονίκης. Ασχολήθηκε με την τοπική αυτοδιοίκηση διατελώντας από το 1987 έως και το 2006 δημοτικός σύμβουλος Θεσσαλονίκης ενώ παράλληλα χρημάτισε αντιπρόεδρος στη Δημοτική Επιχείρηση Πληροφόρησης και Θεάματος (1991 - 1994), αντιδήμαρχος πολιτισμού (1995 - 1996) και αντιδήμαρχος αρχιτεκτονικού (2002 - 2005). Την περίοδο 2007 - 2009 διετέλεσε Αναπληρωτής Γενικός Γραμματέας Διεθνών Οικονομικών Σχέσεων και Αναπτυξιακής Συνεργασίας του Υπουργείου Εξωτερικών. Από τον Μάρτιο του 2018 είναι αναπληρωτής γραμματέας στρατηγικού σχεδιασμού και επικοινωνίας της Νέας Δημοκρατίας.

Υπήρξε υποψήφιος δήμαρχος Θεσσαλονίκης στις αυτοδιοικητικές εκλογές του 2019, όπου τερμάτισε δεύτερος έναντι του Κωνσταντίνου Ζέρβα. Επίσης, υπήρξε υποψήφιος βουλευτής Α' Θεσσαλονίκης με τη Νέα Δημοκρατία στις εκλογές του Ιουλίου 2019 χωρίς, όμως, επιτυχία.

Στις 18 Σεπτεμβρίου 2019 ανέλαβε πρόεδρος της Αττικό Μετρό Α.Ε. διαδεχόμενος τον Γιάννη Μυλόπουλο.

Παραπομπές
----------

1. ↑  «Ο Νίκος Ταχιάος για τον δήμο Θεσσαλονίκης: «Δεν φοράω σκουλαρίκι»». *iefimerida.gr*. 30 Νοεμβρίου 2018.. Ανακτήθηκε στις 19 Σεπτεμβρίου 2019.
2. ↑  «Εκλογική Περιφέρεια Α' Θεσσαλονίκης | Εθνικές εκλογές – Ιούλιος 2019». *ekloges.ypes.gr*. Ανακτήθηκε στις 21 Σεπτεμβρίου 2019.
3. ↑  «Πρόεδρος στην Αττικό Μετρό ο Νίκος Ταχιάος». *Protagon.gr*. Ανακτήθηκε στις 21 Σεπτεμβρίου 2019.
Στη βιοχημεία, ένας **μεταβολίτης** είναι ένα ενδιάμεσο ή τελικό προϊόν του μεταβολισμού.
Ο όρος *μεταβολίτης* χρησιμοποιείται συνήθως για μικρα μόρια. Οι μεταβολίτες έχουν διάφορες λειτουργίες, συμπεριλαμβανομένων της τροφοδοσίας, της δομής, της σηματοδότησης, των διεγερτικών και ανασταλτικών επιδράσεων στα ένζυμα, της δικής τους καταλυτικής δραστηριότητας (συνήθως ως συμπαράγοντας σε ένα ένζυμο), της άμυνας και των αλληλεπιδράσεων με άλλους οργανισμούς (π.χ. βιολογικών χρωστικών, οσμών και φερομονών).

Ένας **πρωτογενής μεταβολίτης** εμπλέκεται άμεσα στη φυσιολογική ανάπτυξη και αναπαραγωγή. Το αιθένιο αποτελεί παράδειγμα ενός πρωτογενούς μεταβολίτη που παράγεται σε μεγάλη κλίμακα από τη βιομηχανική μικροβιολογία.

Οι δευτερογενείς μεταβολίτες δεν εμπλέκονται άμεσα σε αυτές τις διαδικασίες, αλλά συνήθως έχουν μια σημαντική οικολογική λειτουργία. Τα παραδείγματα περιλαμβάνουν αντιβιοτικά και χρωστικές όπως ρητίνες και τερπένια κ.λπ.

Ορισμένα αντιβιοτικά χρησιμοποιούν πρωτογενείς μεταβολίτες ως πρόδρομους, όπως η ακτινομυκίνη, η οποία δημιουργείται με πρωτογενή μεταβολίτη την τρυπτοφάνη. Ορισμένα σάκχαρα είναι μεταβολίτες, όπως η φρουκτόζη ή η γλυκόζη, οι οποίες υπάρχουν και οι δύο στις μεταβολικές οδούς.

Παραδείγματα πρωτογενών μεταβολιτών που παράγονται από τη βιομηχανική μικροβιολογία περιλαμβάνουν:

| Τάξη | Παράδειγμα |
| --- | --- |
| Αλκοόλες | Αιθανόλη |
| Αμινοξέα | Γλουταμινικό οξύ, ασπαραγινικό οξύ |
| Νουκλεοτίδια | 5' γουανυλικό οξύ |
| Αντιοξειδωτικά | Ισοασκορβικό οξύ |
| Οργανικά οξέα | Οξικό οξύ, γαλακτικό οξύ |
| Πολυαλκοόλες | Γλυκερόλη |
| Βιταμίνες | B2 |

Το **μεταβολίτωμα** σχηματίζει ένα μεγάλο δίκτυο μεταβολικών αντιδράσεων, όπου τα προϊόντα από μία ενζυματική χημική αντίδραση είναι αντιδρώντα σε άλλες χημικές αντιδράσεις.

Μεταβολίτες από τις χημικές ενώσεις, είτε είναι εγγενείς είτε φαρμακευτικοί, σχηματίζονται ως μέρος της φυσικής βιοχημικής διαδικασίας αποδόμησης και εξάλειψης των ενώσεων.
Ο ρυθμός αποικοδόμησης μιας ένωσης είναι ένας σημαντικός καθοριστικός παράγοντας για τη διάρκεια και την ένταση της δράσης της. Η κατανόηση του τρόπου με τον οποίο οι φαρμακευτικές ενώσεις μεταβολίζονται και οι πιθανές παρενέργειες των μεταβολιτών τους είναι ένα σημαντικό μέρος της ανακάλυψης φαρμάκων.

Παραπομπές
----------

1. ↑  
Venes, Donald, επιμ. (1940). *Taber's Cyclopedic Medical Dictionary* (23 έκδοση). Philadelphia: F.A. Davis (δημοσιεύτηκε 2017). σελ. 1510. ISBN 9780803659407. Ανακτήθηκε στις 16 Μαρτίου 2020. metabolite [...] Any product of metabolism.
2. ↑  Demain, Arnold L. (December 1980). «Microbial production of primary metabolites». *Naturwissenschaften* **67** (12): 582–587. doi:10.1007/BF00396537. PMID 7231563. .
3. ↑  Harris, Edward D. «Biochemical Facts behind the Definition and Properties of Metabolites» (PDF). *FDA.gov*. United States Food and Drug Administration. Αρχειοθετήθηκε από το πρωτότυπο (PDF) στις 30 Αυγούστου 2017. Ανακτήθηκε στις 28 Απριλίου 2017.
4. ↑  Obach, R. Scott; Esbenshade, Timothy A. (April 2013). «Pharmacologically Active Drug Metabolites: Impact on Drug Discovery and Pharmacotherapy». *Pharmacological Reviews* **65** (2): 578–640. doi:10.1124/pr.111.005439. PMID 23406671.
Η **Ασιατική**, γνωστή και ως **Μαλαισιανή γάτα**, είναι μια ράτσα γάτας παρόμοια με τη Βιρμανική, αλλά σε διαφορετικά χρώματα και σχέδια τριχώματος. Η ράτσα ομαδοποίται στο ξένο τμήμα στις εκθέσεις γατών.

Προέλευση
---------

Η ράτσα αναπτύχθηκε στη Μεγάλη Βρετανία, ξεκινώντας με μια γέννα με γατάκια που εκτράφηκαν το 1981 από τη βαρόνη Μιράντα βον Κίρχμπεργκ .

Περιγραφή
---------

### Εμφάνιση

Έχει φαρδύ, στρογγυλεμένο στήθος και λεπτά πόδια με ουρά μεσαίου μήκους. Τα στρογγυλά και φαρδιά μάτια συνήθως έχουν το χρώμα του κίτρινου.  Τα θηλυκά δεν είναι τόσο μεγάλα όσο τα αρσενικά.  Μπορούν να ζυγίζουν από 6 έως 13 κιλά. 

 Μαύρη Ασιατική γάτα
#### Τρίχωμα και χρώματα

Το κοντότριχο τρίχωμα της ράτσας είναι γυαλιστερό και μπορεί να είναι πολλαπλών χρωμάτων και σχεδίων.

### Χαρακτήρας

Η Ασιατική γάτα είναι πολύ στοργική και καλή με τα παιδιά, αλλά και γενικά με τους ανθρώπους. Μοιράζονται παρόμοια χαρακτηριστικά με την Βιρμανική γάτα. Τους αρέσει να εξερευνούν και ακόμη και να απολαμβάνουν τα ταξίδια. Είναι μια αρκετά ομιλητική και μάλλον θορυβώδης γάτα με φαινομενικά ισχυρή θέληση. Αυτές οι γάτες θα φροντίσουν να της δώσετε την προσοχή που ζητά και πάντα φαίνεται να θέλουν να τις κρατάτε και να τις αγκαλιάζετε. Θα αλληλεπιδρούν συνεχώς με ανθρώπους, ακόμα και με αγνώστους. Τους αρέσουν πολύ τα χάδια.

Μια μαύρη Ασιατική γάτα

Υγεία και φροντίδα
------------------

### Περιβάλλον

Είναι μια καλή οικόσιτη γάτα. Ωστόσο, συνιστάται να μπορεί να μένει μόνο σε διαμερίσματα, εάν δεν αφορά την πόλη. Δεν απολαμβάνει δυνατούς θορύβους από αυτοκίνητα, λεωφορεία ή φορτηγά. Επομένως, εάν χρειάζεται να ζήσετε σε ένα διαμέρισμα, πρέπει να είναι κοντά σε ένα ήσυχο προάστιο, διότι η ράτσα είναι ευαίσθητη σε θορύβους και δεν της αρέσει καθόλου η πόλη.

### Περιποίηση

Για να φροντίσετε το τρίχωμα μιας ασιατικής γάτας, θα πρέπει να βουρτσίζεται κάθε εβδομάδα.

### Υγεία

Αυτές οι γάτες ζουν μεταξύ 12-18 ετών. Ως αποτέλεσμα της δομής του προσώπου τους, μπορεί να έχουν προβλήματα με το ροχαλητό, αλλά εκτός από αυτό δεν έχουν πάρα πολλά προβλήματα.

Αναπαραγωγή
-----------

Τα θηλυκά μπορούν να γεννήσουν γατάκια από την ηλικία περίπου επτά έως οκτώ μηνών. Αν και είναι ξεχωριστή ράτσα, μπορεί να γεννηθεί και από την Βιρμανική γάτα, αφού είναι σχεδόν ίδια ράτσα. Ένα γατάκι μπορεί να παράγει και Βιρμανικά γατάκια, αλλά και Ασιάτικα γατάκια.

Παραπομπές
----------

1. ↑  Siegal, Mordecai (1983). *Simon & Schuster's Guide to Cats*. Simon & Schuster. ISBN 0671491709.
2. ↑  «Asian Breed Standaards». World Cat Federation. Αρχειοθετήθηκε από το πρωτότυπο στις 7 Οκτωβρίου 2011. Ανακτήθηκε στις 22 Μαΐου 2012.
3. 1 2  «Asian». *Purina* (στα Αγγλικά). Ανακτήθηκε στις 17 Οκτωβρίου 2018.
4. 1 2 3 4  «Malayan - Information, Characteristics, Facts, Names» (στα αγγλικά). *CatBreedsList.com*. Αρχειοθετήθηκε από το πρωτότυπο στις 2018-10-12.. Ανακτήθηκε στις 2018-10-17.

Εξωτερικοί σύνδεσμοι
--------------------

* Bombay και Asian Self Breed Club Αρχειοθετήθηκε 2021-07-08 στο Wayback Machine.
* Ένωση Ασιατικής Γάτας
* Ασιατική Ομάδα Γάτων
* Φωτογραφίες από Ασιάτες
* Σελίδα φυλής FBRL: Ασιατική
Το **Μπεερί** (εβραϊκά: בְּאֵרִי) είναι κιμπούτς στο νότιο Ισραήλ. Βρίσκεται στη βορειοδυτική έρημο Νεγκέβ κοντά στα ανατολικά σύνορα με τη Λωρίδα της Γάζας, και υπάγεται στη δικαιοδοσία του Περιφερειακού Συμβουλίου Εσκόλ. Το 2021 είχε πληθυσμό 1.047 κατοίκους.

Πήρε το όνομά του από τον Μπερλ Κατσνέλσον, καθώς Μπεερί (βιβλικό όνομα, γνωστό στα ελληνικά ως Βεηρί) ήταν το ψευδώνυμό του.

Μαχητές της Χαμάς διείσδυσαν στο κιμπούτς, πήραν άγνωστο αριθμό Ισραηλινών ομήρων και σκότωσαν περισσότερους από 100 ανθρώπους στις συντονισμένες επιθέσεις τους εντός του Ισραήλ ξεκινώντας έτσι τον πόλεμο Ισραήλ-Χαμάς το 2023.

Παραπομπές
----------

1. ↑  *Mapa's concise gazetteer of Israel* (στα Εβραϊκά). Yuval Elʻazari (ed.). Tel-Aviv: Mapa Publishing. 2005. σελίδες 53–54. ISBN 965-7184-34-7.
2. ↑  Austin, Henry; Schapiro, Rich (7 October 2023). «Hamas says it has taken 'dozens' of Israelis hostage» (στα αγγλικά). NBC News.. Ανακτήθηκε στις 7 October 2023.